Diari Oficial de la Generalitat Valenciana


Sumari del DOGV 4724, del 01-04-2004 (2004/3187)

RESOLUCIÓ de 22 de març de 2004, de la Direcció General d'Administració Autonòmica, per la qual es fa pública la relació de cursos homologats de formació contínua, corresponents a les organitzacions sindicals signants del 3r Acord de Formació Contínua en les Administracions Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2004/3187


Data del document
:   22-03-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * reconeixement d'estudis
    * formació en el lloc de treball
    * sindicat

RESOLUCIÓ de 22 de març de 2004, de la Direcció General d'Administració Autonòmica, per la qual es fa pública la relació de cursos homologats de formació contínua, corresponents a les organitzacions sindicals signants del 3r Acord de Formació Contínua en les Administracions Públiques. [2004/3187]
  
El 9 de juliol de 1997 es va subscriure l'Acord de Col·laboració en matèria de Formació, entre la Generalitat Valenciana i les centrals sindicals més representatives en l'àmbit de la Mesa General de Negociació de la Generalitat Valenciana. En el citat Acord s'establix que la Comissió de Formació, constituïda en l'àmbit de la Mesa General de Negociació de la Generalitat Valenciana, validarà les accions formatives proposades per les organitzacions sindicals, a efectes de la seua consideració en qualsevol procés d'acreditació de mèrits en la Generalitat Valenciana.
  
A partir de la signatura de l'Acord els cursos de formació contínua, promoguts per les organitzacions sindicals, seran validats per la Comissió de Formació constituïda en l'àmbit de la Mesa General de Negociació de la Generalitat Valenciana, després de la seua aprovació per esta, i reunits tots els requisits continguts en la clàusula 9 de l'Acord citat.
  
Tot seguit es procedirà a la seua publicació en el Diari Oficial de la Generalitat Valenciana.
  
En la sessió de data 8 de març de 2004, la Comissió de Formació, constituïda en l'àmbit de la Mesa General de Negociació de la Generalitat Valenciana, va adoptar l'acord de considerar validades les accions formatives organitzades per les centrals sindicals UGT-FSP, UGT-FETE, CCOO i CSI-CSIF, signants del 3r Acord de Formació Contínua en les Administracions Públiques, relatives a l'exercici de 2003.
  
En virtut de tot allò exposat, com a president de la Comissió Paritària de Formació, constituïda en l'àmbit de la Mesa General de Negociació de la Generalitat Valenciana, i d'acord amb les competències atribuïdes a la Direcció General Administració Autonòmica en matèria de formació, en l'article 16 del Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de les Conselleria de Justícia i Administracions Públiques, resolc:
  
Article únic
  
Fer pública la relació de cursos de formació contínua, corresponents a les organitzacions sindicals signants del 3r Acord de Formació Contínua en les Administracions Públiques, relatiu a l'exercici 2003, accions formatives validades per la Comissió de Formació constituïda en l'àmbit de la Mesa General de Negociació de la Generalitat Valenciana, que figuren en l'annex de la present resolució.